Aarne Forsman

Aimo Aarne Anton Forsman (8. marraskuuta 1884 Oulu – 22. lokakuuta 1921 Haapamäki) oli suomalainen valokuvaaja. 

Oulussa syntynyt Forsman kävi kuusi luokkaa Oulun lyseota. Aarnen isä Anton Oskar Forsman oli toiminut kyseisen lukion rehtorina. Aarne Forsman muutti vuonna 1902 Keuruulle, jossa pääsi harjoittelijaksi Suomen Valtion Rautateiden palvelukseen. Kuuden vuoden harjoittelun jälkeen Forsman nimitettiin rautatiesähköttäjän virkaan Kannuksen rautatieasemalle. Kannuksesta hän siirtyi sähköttäjäksi Orismalan asemalle 1919. Lokakuun 22. päivä 1921 Forsman siirtyi uuteen virkaan Haapamäen asemalle. Samana päivänä hänet kuitenkin murhattiin Haapamäellä. Murhan tekijästä tai motiivista ei ole säilynyt tietoja.

Murhasta tuomittiin marraskuussa 1921 Kangasniemeläinen Otto Partti kuritushuoneeseen 5 vuodeksi ja kuudeksi kuukaudeksi.

Varsinaisen päivätyönsä ohella Forsman toimi kiertävänä valokuvaajana lähinnä Oulun ja Keuruun seuduilla. Valokuvia on säilynyt yli 700 vuosilta 1903-1920.

Lähteet

Aiheesta muualla 
 http://www.keuruu.fi/museo/forsman.html Keuruun Museo: Aarne Forsmanin kuvia lahjoitettu Keuruun museoon
 http://www.ilmajoenseurakunta.fi/index.php?option=com_content&task=view&id=67&Itemid=80  Ilmajoen seurakunta: Vanhoja kuvia Ilmajoelta

Suomalaiset henkirikosten uhrit
Suomalaiset valokuvaajat
Vuonna 1884 syntyneet
Vuonna 1921 kuolleet